|  |
| --- |
| Spørgsmål og svar |
|   |
|  |

**Spørgsmål: Nyt ansøgningsskema?**

*Svar: Ansøgningsskemaet er i løbet af ansøgningsperioden blevet udskiftet, da STAR er blevet opmærksomme på et par mindre fejl i det oprindelige skema. Alle ansøgninger vil blive vurderet ligeligt, uanset hvilken version af ansøgningsskemaet ansøger har benyttet.*

**Spørgsmål:** Kan kommunalt ejede selskaber (I/S), der ejes af forskellige kommuner, ansøge puljen?

*Svar: Puljen kan ansøges af virksomheder, foreninger eller organisationer. Et kommunalt ejet selskab (I/S), der vurderes at høre under en af disse kategorier, kan ansøge puljen, hvorefter STAR vil foretage en konkret vurdering af ansøgningen.*

**Spørgsmål:** Det fremgår, at ansættelser vedr. fleksjob og løntilskud kun tæller med, hvis borgeren ikke har været ansat i fleksjob/løntilskud i det foregående år. Er det noget problem, at indsatsen også omfatter dem, der har været i fleksjob/løntilskud (men at de blot ikke tæller med i måltallet)?

*Svar: Indsatsen vil kunne omfatte borgere, der har været i fleksjob/løntilskud det seneste år, men borgere i den målgruppe vil ikke kunne tælle med som et resultat/ansættelse fsva. indfrielse af projektets måltal.*

**Spørgsmål:** Kan der siges noget om STAR’s forventninger til, hvad et godt resultat er ift. måltal?

*Svar: STAR kan desværre ikke give noget svar på spørgsmålet, da det alene afhænger af den konkrete projektansøgning. Måltallet skal være ambitiøst og realistisk og med en klar sammenhæng til den beskrevne indsats.*

**Spørgsmål:** Hvad skal der udfyldes i feltet: ”Beskriv hvordan og hvornår projektets projektaktiviteter vil blive implementeret (tilføj evt. flere projektaktiviteter)"?

*Svar: I feltet skal ansøger beskrive, hvordan og hvornår (tidspunktet) projektaktiviteterne vil blive implementeret. Såfremt ansøger vurderer, at det er besvaret i et andet felt i ansøgningen, kan ansøger vælge at henvise hertil.*